اركاديا ليك (Arcadia Lake) (3 سبتمبر 1958 - 13 سبتمبر 1991) ممثلة بورنوجرافية امريكية ، اسمها الحقيقى ميشيل كارپنتر (Michelle Carpenter) . اتولدت اركاديا ليك يوم 3 سبتمبر 1958 فى حى بروكلين فى مدينة نيو يورك فى ولاية نيو يورك الامريكية ، وماكملتش تعليمها وكانت مدمنة مخدرات . فى اواخر السبعينات اتعرفت اركاديا ليك على الممثل والمخرج البورنوجرافى ايريك ادواردز (Eric Edwards) اللى كان بيحبها قوى وكان بيقول عنها أنها أول واحدة يحبها بجد ، ده غير أنه وقف جنبها فى العلاج من الإدمان لما دخلها مصحة نفسية اخدت فيها برنامج مكثف لتنضيف جسمها من السموم . بعدما شفيت اركاديا ليك من الإدمان بقت هى كمان معجبة ومفتونة بايريك ادواردز (Eric Edwards) ، وعلشان كده لما عرض عليها انها تدخل فى مجال البورنوجرافيا بعدما اعجب بجمالها وأنوثتها وافقت على طول نتيجة ثقتها الكاملة فيه . ومثلت اكتر من 20 فيلم بورنوجرافى كان اشهرهم فيلم Debbie Does Dallas سنة 1978 . فى سنة 1980 اركاديا ليك اتجوزت ايريك ادواردز (Eric Edwards) ، لكن جوازهم ما استمرش لمدة اكتر من سنة لأنهم اتطلقوا سنة 1981 . إلا أن طلاقهم ماكنش له تأثير على الصداقة وعلاقة العمل اللى فضلت موجودة بينهم .